
รายงานติดตามและประเมินผลแผนพัฒนาท้องถิ่น  (พ.ศ.  2561 - 2565)  ปีงบประมาณ  2564

คำนำ
ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘  หมวด ๖  ข้อ ๒๙  และ ข้อ ๓๐  และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑  ได้กำหนดให้มีการดำเนินการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่น  โดยคณะกรรมการติดตามและประเมินผลแผนพัฒนาท้องถิ่น  เทศบาลเมืองบึงกาฬ  โดยคณะกรรมการติดตามและประเมินผลแผนพัฒนาท้องถิ่นจะต้องดำเนินการติดตามและประเมนผลแผนพัฒนาท้องถิ่นดังกล่าว  ซึ่งประกอบไปด้วย    
๑.  ดำเนินการติดตามและประเมินผลแผนพัฒนาท้องถิ่น (พ.ศ. ๒๕๖๑–๒๕๖๕)  ปีงบประมาณ   พ.ศ. ๒๕๖4  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น 
พ.ศ. ๒๕๔๘ หมวด  ๖  ข้อ ๒๙  (๒)  ดำเนินการติดตามและประเมินผลแผนพัฒนา  (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น  เพื่อให้ผู้บริหารท้องถิ่นเสนอต่อสภาท้องถิ่น  และคณะกรรมการพัฒนาท้องถิ่น  พร้อมทั้งประกาศผลการติดตามและประเมินผลแผนพัฒนา
ให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี  
ซึ่งแก้ไขเพิ่มเติมโดยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๓)  พ.ศ. ๒๕๖๑  ข้อ ๑๒  
๒.  ดำเนินการติดตามและประเมินผลแผนพัฒนาท้องถิ่นตามแนวทางการพิจารณาการติดตามและประเมินผลยุทธศาสตร์และโครงการ เพื่อความสอดคล้องแผนพัฒนาท้องถิ่น (พ.ศ.๒๕๖๑–๒๕๖๕) ประจำปีงบประมาณ พ.ศ. ๒๕๖๔  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง
ส่วนท้องถิ่น  พ.ศ. ๒๕๔๘  และแก้ไขเพิ่มเติมถึง  (ฉบับที่ ๓)  พ.ศ. ๒๕๖๑  ประกอบกับหนังสือกระทรวงมหาดไทย ด่วนที่สุด  ที่ มท ๐๘๑๐.๓/ว ๒๙๓๑ ลงวันที่ ๑๕  พฤษภาคม  ๒๕๖๒  เรื่อง  ซักซ้อมแนวทางการทบทวนแผนพัฒนาท้องถิ่น (พ.ศ. ๒๕๖๑ – ๒๕๖๕) ตามสิ่งที่ส่งมาด้วย ๔ เป็นแบบที่กำหนดให้คณะกรรมการติดตามและประเมินผลแผนพัฒนาท้องถิ่น  ดำเนินการให้คะแนนตามเกณฑ์ที่กำหนดไว้  ซึ่งเป็นส่วนหนึ่งของการติดตามและประเมินผลแผนพัฒนา  โดยดำเนินการให้แล้วเสร็จภายในหกสิบวัน  รับแต่วันที่ประกาศใช้งบประมาณรายจ่าย   
ดังนั้น  เพื่อให้การติดตามและประเมินผลแผนถูกต้องตามระเบียบดังกล่าวและมีประสิทธิภาพ  คณะกรรมการติดตามและประเมินผลแผนพัฒนาเทศบาลเมืองบึงกาฬ  จึงได้ดำเนินการติดตามและประเมินผลแผนพัฒนาท้องถิ่น (พ.ศ. ๒๕๖๑ – ๒๕๖๕) ปีงบประมาณ พ.ศ. ๒๕๖4  และดำเนินการติดตามและประเมินผลแผนพัฒนาท้องถิ่นตามแนวทางการพิจารณาการติดตามและประเมินผลยุทธศาสตร์และโครงการ เพื่อความสอดคล้องแผนพัฒนาท้องถิ่น (พ.ศ.๒๕๖๑–๒๕๖๕) ประจำปีงบประมาณ พ.ศ. ๒๕๖๔  เพื่อรายงานและเสนอความเห็นที่ได้จากการติดตามให้นายกเทศมนตรีเมืองบึงกาฬทราบ  คณะกรรมการหวังเป็นว่ารายงานผลการติดตามฉบับนี้จะสามารถเป็นประโยชน์อย่างยิ่งในการพัฒนาเทศบาลเมืองบึงกาฬ  สามารถแก้ไขปัญหาให้กับประชาชนได้  และประชาชนเกิดความพึงพอใจสูงสุด  
 


โดยคณะกรรมการติดตามและประเมินผล
                                                                          แผนพัฒนาเทศบาลเมืองบึงกาฬ



image1.jpeg




